wickkiey/tamil-wikipedia-markdown huggingface dataset:
# ஆக்டினியம்((III) குளோரைடு



**ஆக்டினியம்((III) குளோரைடு** *(Actinium(III) chloride)* என்பது AcCl3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அரிய கதிரியக்கத் தனிமமான இச்சேர்மம் குளோரினுடன் சேர்வதால் இச்சேர்மம் உருவாகிறது. இச்சேர்மத்தின் மூலக்கூற்று எடை 333.378 கிராம்/மோல் ஆகும்  
## வினைகள்
AcCl<sub>3</sub> + H<sub>2</sub>O → AcOCl + 2 HCl  

## பண்புகள்
- மூலக்கூற்று வாய்ப்பாடு : AcCl<sub>3</sub>
- நிறம் : வெண்மை
- தோற்றம் : படிகத் திண்மம்
- உருகுநிலை : 1051<sup>°</sup>செல்சியசு
- அடர்த்தி: 4810&nbsp;கிலோகிராம் மீ<sup>−3</sup>
- மூலக்கூற்று எடை: 333.378 கிராம்/மோல்
# கந்தவனம்

கந்தவனம் என்பது தஞ்சாவூர் மாவட்டத்தில் உள்ள பாபநாசம் வட்டாரத்தில் உள்ள ஒரு கிராமமாகும்  

## விளக்ப்படங்கள்
2001 ஆம் ஆண்டு மக்கள் தொகை கணக்கெடுப்பின்படி,கந்தவனம்  கிராமத்தில்  மொத்தம் 704 பேர். இதில் 343 ஆண்களும் 361 பெண்களும் உள்ளனர். பாலின விகிதம் 1052. கல்வியறிவு விகிதம் 60.63 ஆகும்.
# 1486



**1486** (MCDLXXXVI) ஒரு ஞாயிற்றுக்கிழமையில் ஆரம்பமான ஒரு யூலியன் சாதாரண ஆண்டு ஆகும்.  

## நிகழ்வுகள்
- சனவரி 18 &ndash; இங்கிலாந்தின் ஏழாம் என்றி மன்னரும், யோர்க் இளவரசி எலிசபெத்தும் திருமணம் புரிந்து கொண்டனர். இலங்காஸ்டர், யோர்க் வம்சங்கள் ஒன்றிணைந்தன. ரோசாப்பூப் போர்கள் முடிவுக்கு வந்தன.
- பெப்ரவரி 16 &ndash; ஆப்சுபூர்க் இளவரசர் முதலாம் மாக்சிமிலியன் பிராங்க்ஃபுர்ட் நகரில் உரோமை மன்னராகத் தேர்ந்தெடுக்கப்பட்டார். (ஏப்ரல் 9 இல் ஆகனில் முடிசூடினார்).
- கால்பந்து ஒரு விளையாட்டு என்பதற்குப் பதிலாக ஒரு பந்து என்ற உணர்வில் முதன் முதலில் குறிப்பிடப்பட்டது.

## பிறப்புகள்
- பெப்ரவரி 18 &ndash; சைதன்யர், இந்தியத் துறவி (இ. 1534)
- சேர் சா சூரி, இந்தியாவின் சூர் பேரரசர் (இ. 1545)

## இறப்புகள்
# கலினின்கிராத் அரங்கு



**கலினின்கிராத்து அரங்கு** (*Kaliningrad Stadium*, ) என்றும் **பால்திகா அரங்கு** (*Arena Baltika*) என்றும் அறியப்படும் இந்த கால்பந்து விளையாட்டரங்கம் உருசியாவின் புறநில ஆட்சிப்பகுதியாக பால்டிக் பகுதியில் உள்ள கலினின்கிராடின் அக்த்யாப்ரஸ்கி தீவில் அமைந்துள்ளது. இந்த அரங்கில் 2018 உலகக்கோப்பை காற்பந்து போட்டிகளின் சில ஆட்டங்கள் நடைபெறவுள்ளன. தவிரவும் உள்ளூர் பால்திகா கலினின்கிராத்து கால்பந்துக் கழகத்தின் இருப்பிடமாகவும் உள்ளது.  

இரண்டு அடுக்குகளாக உள்ள அரங்கத்தில் நவீன பாதுகாப்பு அமைப்புகளும் மூடிய-மின்சுற்று தொலைக்காட்சி அமைப்பும் கட்டமைக்கப்பட்டுள்ளன. இந்த திட்டம் 2006 உலகக் கோப்பையின் சில ஆட்டங்கள் நிகழ்ந்தேறிய ஜெர்மனியின் மியூனிக்கில் உள்ள *அல்லையன்சு அரங்கை* ஒட்டி வடிவமைக்கப்பட்டுள்ளது. இந்த அரங்கை நிர்மாணிப்பதற்கான திட்டமிடப்பட்ட செலவாக 11 பில்லியன் ரூபிள்கள் மதிப்பிடப்பட்டுள்ளது. கட்டிய பிறகு முதல் ஆட்டம் ஏப்ரல் 11, 2018 அன்று நடந்தது. 2018 உலகக் கோப்பை போட்டிகளுக்குப் பிறகு இதன் இருக்கைகள் 25,000ஆக இருக்கும்.  

கலினின்கிராத்து அரங்கு போலந்து எல்லையிலிருந்து 45 கிலோமீட்டர் தொலைவில் உள்ளது; 2018 உலகக்கோப்பை அரங்குகளிலேயே ஐரோப்பிய செங்கன் நாடுகளுக்கு மிக அண்மையில் உள்ள அரங்கமாக இது விளங்கும்.  

ஆகத்து 10, 2015இல் இது "அரங்கு கலினின்கிராத்து" அல்லது தமிழ்மரபில் *கலினின்கிராத்து அரங்கு* எனப் பெயரிடப்பட்டது.  

## 2018 பிபா உலகக் கோப்பை

| நாள் | நேரம் | அணி #1 | முடிவு | அணி #2 | சுற்று | வருகைப்பதிவு |
| --- | --- | --- | --- | --- | --- | --- |
| 16 சூன் 2018 | 21:00 | குரோவாசியா | – | நைஜீரியா | குழு டி |  |
| 22 சூன் 2018 | 20:00 | செர்பியா | – | சுவிட்சர்லாந்து | குழு ஈ |  |
| 25 சூன் 2018 | 20:00 | எசுப்பானியா | – | மொரோக்கோ | குழு பி |  |
| 28 சூன் 2018 | 20:00 | இங்கிலாந்து | – | பெல்ஜியம் | குழு ஜி | } |
# நீசுனி நோவ்கோரத் அரங்கு


**நீசுனி நோவ்கோரத் அரங்கு** (*Nizhny Novgorod Stadium*, ) உருசியாவின் நீசுனி நோவ்கோரத் நகரில் அமைந்துள்ள கால்பந்து விளையாட்டரங்கம். இங்கு 2018 உலகக்கோப்பை காற்பந்து போட்டிகளின் சில ஆட்டங்கள் நடைபெற உள்ளன. இந்த அரங்கில் 44,899 பார்வையாளர்கள் ஆட்டத்தைக் காணவியலும்.  

## 2018 பிபா உலகக் கோப்பை

| நாள் | நேரம் | அணி #1 | முடிவு | அணி #2 | சுற்று | வருகைப்பதிவு |
| --- | --- | --- | --- | --- | --- | --- |
| 18 சூன் 2018 | 15:00 | – | குழு எஃப் |  |  |  |
| 21 சூன் 2018 | 21:00 | – | குழு டி |  |  |  |
| 24 சூன் 2018 | 15:00 | – | குழு ஜி |  |  |  |
| 27 சூன் 2018 | 21:00 | – | குழு ஈ |  |  |  |
| 1 சூலை 2018 | 21:00 | வாகையாளர் குழு டி | – | இரண்டாமவர் குழு சி | பதின்மர் சுற்று |  |
| 6 சூலை 2018 | 17:00 | வாகையாளர் ஆட்டம் 49 | – | வாகையாளர் ஆட்டம் 50 | கால்-இறுதி | } |
# ஆளில்லா எரிபொருள் நிரப்புதல்

**ஆளில்லா எரிபொருள் நிரப்புதல் அல்லது இயந்திரமனித எரிபொருள் நிரப்புதல்** *(Automated fueling or Robotic fueling)* என்பது எரிபொருள் நிரப்பும் செயல்முறையில் மனித உழைப்பை அகற்றிவிட்டு தானாக இயங்கும் இயந்திர மனிதனைப் பயன்படுத்தும் ஒரு நடவடிக்கை ஆகும். இயந்திர மனிதனின் கை காரின் மடலைத் திறந்து, திருகாணியை அகற்றி, குழாயைக் கையில் எடுத்து, எரிபொருள் கலனுக்குள் செலுத்தி எரிபொருள் நிரப்பும் பணியை இங்கு மேற்கொள்கிறது. கோணங்களும் சம உயரப் பரிமாண அளவுகள் மட்டும்தான் அந்த இயந்திர மனிதனின் தரவுத்தளத்திற்குத் தேவைப்படும் அம்சங்களாகும்.  
## கால வரிசை
- 1963 – சார்லசு மேசு மற்றும் லீ டார்வின் இருவருக்கும் முதலாவது காப்புரிமை வழங்கப்பட்டது.
- ஏப்ரல் 1997 – கலிபோர்னியாவிலுள்ள சாக்ரமெண்டோவில் ஒரு எரிபொருள் நிரப்பும் நிலையத்தில் செல்லின் திறன் குழாய் அறிமுகப்படுத்தப்பட்டது..
- பிப்ரவரி 2008 – நெதர்லாந்தில் உள்ள ஓர் எரிபொருள் நிரப்பு நிலையத்திற்கு முதலாவது நிரப்பும் இடைநிறுத்தம் அறிமுகப்படுத்தப்பட்டது. .
- 2013 – அசுக்கி மற்றும் பியூவல்மேட்டிக்கு நிறுவனம் இணைந்து தானியக்க இயந்திர வாயு குழாய்கள் மூலம் எரிபொருள் நிரப்பும் செயல்முறையை செய்து காட்டியது.இதனால் 30 சதவீதத்திற்கும் குறைவான நேரத்தில் எரிபொருள் நிரப்பும் செயல் மேற்கொள்ளப்பட்டது.
- ஆக்த்து 2015 – மின்சார காரின் மின்னேற்றும் புள்ளியை சரியாக அடையாளங் காணும், பல பிரிவுகளாகப் பிரிக்கப்பட்ட இயந்திரக் கையை டெசுல்லா மோட்டார் நிறுவனம் காட்சிப்படுத்தியது .
# மண்டைதீவுக் கடல் படுகொலைகள்


**மண்டைதீவுக் கடல் படுகொலைகள்** (*Mandaithivu sea massacre*) இலங்கையின் யாழ்ப்பாணக் குடாநாட்டில் மண்டைதீவுக் கடற்பகுதியில் தமிழ் மக்கள் மீது இலங்கைக் கடற்படையினர் நடத்திய தாக்குதல்கள் ஆகும். இதன் போது, கடலில் மீன் பிடித்துக் கொண்டிருந்த பெரும்பாலும் குருநகரைச் சேர்ந்த 31 மீனவர்கள் தாக்கப்பட்டு படுகொலை செய்யப்பட்டனர்.  

## நிகழ்வு
மண்டைதீவு யாழ்ப்பாணக் குடாநாட்டில் அமைந்திருக்கும் ஒரு தீவு ஆகும். இது யாழ்ப்பாண நகருடன் சாலை வழியே இணைகின்றது.  

1986 சூன் 10 ஆம் நாள் அன்று, குருநகர் துறையில் இருந்து *தூயஒளி* என்ற படகு மீனவர்களுடன் புறப்பட்டது. முகத்துவாரம் கலங்கரைவிளக்கைத் தாண்டி மண்டைதீவுக் கடலில் மீனவர்கள் இறங்கினர். 27 பேர் கரையிறங்க ஏனையோர் வலை வளைக்க ஆயத்தமாக படகில் இருந்தனர். இலங்கைக் கடற்படைச் சேர்ந்தவர்கள் கறுப்பு உடை அணிந்தவாறு கடலில் மீன் பிடிப்பில் ஈடுபட்டிருந்த மீனவர்களை அணுகினர். மீனவர்கள் தாம் பொது மக்கள் எனத் தெரிவிக்கும் பொருட்டு தமது கைகளை உயர்த்தினர். ஆனாலும், கடற்படையினர் மீனவர்களைத் தாக்கத் தொடங்கினர். மீனவர்களின் படகுகளையும் மீன் வலைகளையும் சேதப்படுத்தினர். அங்கிருந்த அனைத்து மீனவர்களையும் கோடரி வாள் கத்தி பொல்லாலும் துவக்குப் பிடியாலும் வெட்டியும் கொத்தியும் அடித்தும் சித்திரவதைக்குட்படுத்திப் படுகொலை செய்தனர். மீனவர்களின் கண்கள் குத்தப்பட்டுக் குழிகளாயின. சிலரது வயிற்றுப் பகுதி கிழிக்கப்பட்டிருந்தன. குருநகரைச் சேர்ந்த 30 மீனவர்களும், மண்டைதீவைச் சேர்ந்த ஒரு மீனவரும் இவ்வாறு கொல்லப்பட்டனர். கொல்லப்பட்ட மீனவர்கள் 13 முதல் 62 வயது வரையானவர்கள் ஆவர்.  

## நினைவு நாள்
யாழ் குடாநாட்டில் சூன் 10 அன்று இந்நிகழ்வு நினைவு நாளாக அனுட்டிக்கப்பட்டு வருகிறது. இந்நிகழ்வில் இறந்தவர்களுக்கான நினைவுச் சின்னம் 2004 ஆம் ஆண்டில் 18-வது ஆண்டு நிறைவன்று திறந்து வைக்கப்பட்டது. இதற்கு முன்னர் அமைக்கப்பட்ட நினைவுச் சின்னம் 1996 ஆம் ஆண்டில் இலங்கைத் தரைப்படையால் அழிக்கப்பட்டது.
# டைதயோ ஆக்சமைடு



**டைதயோ ஆக்சமைடு** *(Dithiooxamide)* என்பது C2H4N2S2 என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். இதை ரூபியானிக் அமிலம் என்ற பெயராலும் அழைக்கிறார்கள். டைதயோ ஆக்சமைடானது ஆக்சமைடின் கந்தகத் தொடர்முறை சேர்மமாகக் கருதப்படுகிறது .இது ஓர் இடுக்கியிணைப்பு உண்டாக்கும் முகவராகச் செயல்படுகிறது. உதாரணமாக, தாமிரத்தைக் கண்டறிதல் அல்லது உறுதிபடுத்துதல் சோதனை. சைக்ளென் எனப்படும் பெருவளைய சேர்மத்தை உருவாக்கும் கட்டுறுப்பு தொகுதியாகவும் இது பயன்படுத்தப்படுகிறது .
# புரோதயோனமைடு



**புரோதயோனமைடு** *(Prothionamide)* என்பது C9H12N2S என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இதை புரோசனமைடு என்ற பெயராலும் அழைக்கிறார்கள். இது காச நோய்க்கு சிகிச்சை அளிக்கும் மருந்தாகப் பயன்படுகிறது  

மேலும் இம்மருந்தை தொழு நோய்க்கு சிகிச்சை அளிக்கவும் பயன்படுத்த சோதித்து வருகிறார்கள்
# அடிப்பாயில் குளோரைடு



**அடிப்பாயில் குளோரைடு** *(Adipoyl chloride)* என்பது (CH2CH2C(O)Cl)2.என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இதை அடிப்பாயல் குளோரைடு என்ற பெயராலும் அழைக்கிறார்கள். இது ஒரு நிறமற்ற நீர்மமாகும். நீருடன் வினைபுரிந்து இது அடிப்பிக் அமிலத்தைக் கொடுக்கிறது.  

அடிப்பிக் அமிலத்துடன் தயோனைல் குளோரைடைச் சேர்த்து சூடுபடுத்துவதால் அடிப்பாயில் குளோரைடு உருவாகிறது . எக்சாமெத்திலின்டையமீனுடன் இது வினைபுரிவதால் நைலான் 6,6 உருவாகிறது .
# மோர்தோவியா அரங்கு



**மோர்தோவியா அரங்கு** (*Mordovia Arena*, ) உருசியக் கூட்டமைப்பில் தன்னாட்சி பெற்ற மொர்தோவியா குடியரசின் தலைநகராகிய சரான்சுக்கில் அமைந்துள்ள கால்பந்து விளையாட்டரங்கம். இது 2018 உலகக்கோப்பை காற்பந்து போட்டிகளின் சில ஆட்டங்களுக்காக சீரமைக்கப்பட்டுள்ளது. தவிரவும் மோர்தோவியா சாரன்சுக்கி கால்பந்துக் கழகத்தின் தாயகமாகவும் உள்ளது. இதன் கொள்ளளவு 44,442 பார்வையாளர்களாகும். இந்த அரங்கின் மொத்தப் பரப்பு 122,700 சதுர மீட்டராகும்.  

இந்த அரங்கு நகரின் மையப்பகுதியில் அமைந்துள்ளது; நகரின் முதன்மையான கட்டமைப்புகளிலிருந்து நடக்கும் தொலைவிலேயே உள்ளது. இதன் வடிவமைப்பு சூரியனின் படிமத்தை ஒத்துள்ளது. இது மோர்தோவிய மக்களின் தொன்மை மரபுகளையும் கதைகளையும் அடிப்படையாகக் கொண்டுள்ளது. பிபா உலகக்கோப்பை போட்டிகளுக்குப் பிறகு சாரான்சுக் மற்றும் மோர்தோவியாவின் மிகப்பெரும் விளையாட்டரங்காகவும் மனமகிழ் மையமாகவும் விளங்கும்.  

## 2018 பிபா உலகக் கோப்பை
இந்த விளையாட்டரங்கில் 2018 பிபா உலகக் கோப்பைப் போட்டிகளின் நான்கு குழு நிலை ஆட்டங்கள் நடைபெறவுள்ளன. ஏப்ரல் 21, 2018 அன்று சோதனை ஆட்டம் ஒன்று நடத்தப்பட்டது.  
| நாள் | நேரம் | அணி #1 | முடிவு | அணி #2 | சுற்று | வருகைப்பதிவு |
| --- | --- | --- | --- | --- | --- | --- |
| 16 சூன் 2018 | 19:00 | – | குழு சி |  |  |  |
| 19 சூன் 2018 | 15:00 | – | குழு எச் |  |  |  |
| 25 சூன் 2018 | 21:00 | – | குழு பி |  |  |  |
| 28 சூன் 2018 | 21:00 | – | குழு ஜி | } |  |  |
# மத்திய அரங்கு (எக்கத்தரீன்பூர்க்)



**மத்திய அரங்கு** (*Central Stadium*, ) உருசியாவின் எக்கத்தரீன்பூர்க் நகரத்தில் அமைந்துள்ள பல்துறை அரங்கு. இதன் கொள்ளளவு கிட்டத்தட்ட 35,000. உலகக்கோப்பைக்குப் பிறகு இது 23,000 ஆகக் குறைக்கப்படும்.  

உருசியாவில் 11 நகரங்களில் 2018 உலகக்கோப்பை காற்பந்து போட்டிகள் நடக்கவிருக்கும் 12 அரங்குகளில் இதுவும் ஒன்றாகும். இந்தப் போட்டிகளின்போது இது **எக்கத்தரீன்பூர்க் அரங்கு** எனக் குறிப்பிடப்படும். 2018 உலகக்கோப்பை போட்டிகள் நடக்குமிடங்களில் கிழக்குக் கோடியில் இருக்கும் அரங்காகவும் ஆசிய உருசியாவில் உள்ள ஒரே அரங்காகவும் விளங்குகிறது.  
## 2018 பிபா உலகக் கோப்பை

| நாள் | நேரம் | அணி #1 | முடிவு | அணி #2 | சுற்று | வருகைப்பதிவு |
| --- | --- | --- | --- | --- | --- | --- |
| 15 சூன் 2018 | 17:00 YEKT (ஒ.ச.நே + 05:00) | – | குழு ஏ |  |  |  |
| 21 சூன் 2018 | 20:00 YEKT (ஒ.ச.நே + 05:00) | – | குழு சி |  |  |  |
| 24 சூன் 2018 | 20:00 YEKT (ஒ.ச.நே + 05:00) | – | குழு எச் |  |  |  |
| 27 சூன் 2018 | 19:00 YEKT (ஒ.ச.நே + 05:00) | – | குழு எஃப் | } |  |  |
# அட்டல் பிஹாரி வாஜ்பாயியின் தேர்தல் வரலாறு

அடல் பிஹாரி வாஜ்பாயி<nowiki/>யின் தேர்தல் வரலாறு என்பது, 1999 முதல் 2004 வரை இந்தியா<nowiki/>வின் பிரதமராக இருந்தார்.  மேலும் 1989 முதல் 2004 வரை பாரதிய ஜனதா கட்சி<nowiki/>யின் தலைவர் இருந்தார். இவர் லக்னோ தொகுதியிலிருந்து  தோ்ந்தெடுக்கப்பட்ட  நாடாளுமன்ற  (எம்.பி.) உறுப்பினர் ஆவார்.  

## நாடாளுமன்ற தேர்தல்கள்
பல்ராம்பூர் (மக்களவை தொகுதி)  

- 2 வது மக்களவை 1957-62: அட்டல் பிஹாரி வாஜ்பாய், பாரதிய ஜன சங்கம்
- 4 வது மக்களவை 1967-71: அட்டல் பிஹாரி வாஜ்பாய், பாரதிய ஜன சங்கம்

குவாலியர் (மக்களவை தொகுதி)  

- 1971-77: அடல் பிஹாரி வாஜ்பாய், பாரதிய ஜன சங்கம்

புது தில்லி (மக்களவை தொகுதி)  

- 6 வது மக்களவை 1977-80 அட்டல் பிஹாரி வாஜ்பாயி, ஜனதா கட்சி
- 7 வது மக்களவை 1980-84 அடல் பிஹாரி வாஜ்பாய், பாரதிய ஜனதா கட்சி
- 

லக்னோ (லோக் சபா சட்டமன்றம்)  

- 10 வது மக்களவை 1991-96 அட்டல் பிஹாரி வாஜ்பாய், பாரதிய ஜனதா கட்சி
- 11 வது மக்களவை 1996-98 அட்டல் பிஹாரி வாஜ்பாய், பாரதிய ஜனதா கட்சி
- 12 வது மக்களவை 1998-99 அட்டல் பிஹாரி வாஜ்பாய், பாரதிய ஜனதா கட்சி
- 13 வது மக்களவை 1999-2004 அடல் பிஹாரி வாஜ்பாய், பாரதிய ஜனதா கட்சி
- 14 வது மக்களவை 2004-09 அடல் பிஹாரி வாஜ்பாய், பாரதிய ஜனதா கட்சி
# எமன்ஸ்ங் எம் சாங்மா

**எம் சாங்மா **(பி. 17 மார்ச் 1913) இந்தியாவின்  அசாம் மாநிலத்தைச் சேர்ந்த அரசியல்வாதி ஆவார். மேலும் அஸ்ஸாம் சட்டமன்ற உறுப்பினராக 1952-56 களில் இருந்தார். அவர் 1962-1967 காலத்திற்கு மீண்டும் தேர்ந்தெடுக்கப்பட்டார்..  

1967 முதல் 1970 வரை உள்ள காலங்களில் அசாம் மாநிலத்திலிருந்து இந்திய நாடாளுமன்றத்தின் மேல் சபையான மாநிலங்களவைக்கு நடந்த இடைத்தோ்தலில் தேர்ந்தெடுக்கப்பட்டார். 1970-1976 முழு காலத்திற்கும் INC வேட்பாளராக தேர்ந்தெடுக்கப்பட்டார்.
# பாக்ருதின்சப் ஹுசென்ஸாப் மொஹ்சின்

**பாக்ருதின்சப் ஹுசென்ஸாப் மொஹ்சின்** ( ஜனவரி 23, 1923 ஆ. ஹீராமாபூர் கிராமம், ஹைரேக்கூர் தாலுக்கா, தார்வாட மாவட்டம்) என்பவர் இந்திய அரசியல்வாதி ஆவார். கருநாடக மாநிலம் தாா்வாட தெற்கு மக்களவை தொகுதி<nowiki/>யிலிருந்து 7 வது மக்களவை<nowiki/>க்கு  உறுப்பினராக உள்ளார்.  

இவர் மேலும் இந்திய பாராளுமன்றத்தின்  3 வது, 4 வது, 5 வது, 6 வது மக்களவைக்கு  உறுப்பினராக தேர்ந்தெடுக்கப்பட்டார்.
# பி. எம். பாரூக்



**பி. எம். பாரூக்** (*B. M. Farooq*) என்பவர் இந்திய அரசியல்வாதியும் கர்நாடக மாநிலம் மங்களூரை சேர்ந்த தொழிலதிபரும் ஆவார். இவரது சகோதரர் மங்களூர் நகர வடக்கு தொகுதியின் முன்னாள் இந்திய தேசிய காங்கிரசு சட்டமன்ற உறுப்பினர் (மொகிதீன் பாவா) ஆவார். பாரூக் 4 சூன் 2018 அன்று, கர்நாடக சட்ட மேலவைக்கு போட்டியின்றி தேர்ந்தெடுக்கப்பட்டார். இத்தேர்தலில் 11 இடங்களில், இந்திய தேசிய காங்கிரசு 4 இடங்களையும், ஜனதா தளம் (ச), 2 இடங்களையும் பாரதிய ஜனதா கட்சி 5 இடங்களையும் வென்றது. சட்ட மேலவை உறுப்பினர்களில் பணக்கார உறுப்பினராகப் பாரூக் உள்ளார்.
# ஜி. கணபதி சாஸ்திரி

ராவ் சாஹேப் **கங்காதர கணபதி சாஸ்திரி **ஒரு இந்திய அரசு ஊழியர் மற்றும் நிர்வாகி ஆவார். இவர் அக்டோபர் 25, 1926 முதல் 15 டிசம்பர் 1926 மற்றும் 28 பிப்ரவரி 1929 முதல் 4 மார்ச் 1931 வரை புதுக்கோட்டை மாநிலத்தின் திவானாக பணியாற்றினார்.  

## ஆரம்ப வாழ்க்கை மற்றும் கல்வி
ராவ் சாஹேப் கங்காதர கணபதி சாஸ்திரி, தஞ்சாவூர் மாவட்டம், திருவாலங்காடு, திரு. கங்காதர சாஸ்திரி மற்றும் அவரது மனைவி ஜனகியம்மா ஆகியோருக்கு மார்ச் 18, 1976 இல் பிறந்தார். 1882 முதல் 1892 வரை ராஜாவின் கல்லூரி, புதுக்கோட்டை கல்லூரியில் படித்தார். 1894 ஆம் ஆண்டில் திருச்சிராப்பள்ளி செயிண்ட் ஜோசப் கல்லூரி<nowiki/>யில் பட்டம் பெற்றார்.  

சாஸ்திரி பிஜி. யின் அண்ணன் எப்.ஜி. நாேடேசா ஐயர் தென்னிந்தியாவில் இருந்து இந்திய சுதந்திர இயக்கத்தின் போது இந்திய தேசிய காங்கிரஸின் முன்னணி நபர்களில் ஒருவராக இருந்துள்ளாா்.. சாஸ்திரி ஆரம்பத்தில் புதக்கோட்டை ராஜாவின் கல்லூரியில் படித்தார், பின்னர் திருச்சிராப்பள்ளி புனித ஜோசப் கல்லூரியில் (1893) -94): சென்னை சட்டக் கல்லூரியில் சட்டத்தில் பட்டம் பெறும் முனனவா் ஆவார்.  

பின்னர்  அவரை தலைப்பு மார்ச் 1929. இருந்து ஓய்வு பெற்ற பிறகு அரசு சேவை 1931 ஆம் ஆண்டு இவர் உறுப்பினராக பணியாற்றினார். சென்ைன ஆட்சிமன்ற குழு உறுப்பினராக 1933-1936.
# அலெக்சாண்டர் தீவு

அலெக்சாண்டர் தீவு, அண்டார்டிக்காவின் மிகப்பெரிய தீவாகும். அலெக்சாண்டர் தீவு பெல்லிங்ஸ்ஹவுசென் கடலில், அண்டார்டிக் தீபகற்பத்தில் உள்ள பால்மர் நிலத்தின் மேற்குப் பகுதியில் அமைந்துள்ளது. அலெக்சாண்டர் தீவு வட-தெற்கு திசையில் சுமார் 390 கிலோமீட்டர் (240 மைல்) நீளமானது. அலெக்ஸாண்டர் தீவு தேவோன் தீவுக்கு பின்னர், உலகின் இரண்டாவது மிகப் பெரிய குடியேற்றமல்லாத தீவு ஆகும்.  
## வரலாறு
அலெக்சாண்டர் தீவு 1821 ஆம் ஆண்டு ஜனவரி 28 இல் ஓர் ரஷ்ய பயணத்தின் மூலம் கண்டுபிடிக்கப்பட்டது. இந்த பயணத்தை ஃபேபியான் கோட்லிப் வான் பெல்லிங்ஸ்ஹவுசெனின் தலைமையிலானது. அவர் இத்தீவுக்கு ரஷ்யப் பேரரசரான முதலாம் அலெக்சாண்டரின் பெயரை வைத்து, அலெக்சாண்டர் தீவு என்று பெயரிட்டார்.  
## நிலவியல்
அலெக்ஸாண்டர் தீவின் மேற்பரப்பு பெரும்பாலும் பனியால் மூடப்பட்டுள்ளது. அலெக்ஸாண்டர் தீவில் உள்ள மலைத்தொடர்கள்: கோல்பர்ட், ஹாவ்ரே, லாசஸ், ரோயன், சோபியா பல்கலைக்கழகம், வால்டன் மலைகள் மற்றும் பல.
# எ எம் தாரிக்

**ஏ எம் தாரிக்** (22 ஜூன் 1923 – 23 ஜனவரி 1980) ஒரு இந்தியாவின் சம்மு காசுமீர் ஒன்றியப்பகுதியைச் சேர்ந்த அரசியல்வாதி மற்றும் இந்திய தேசிய காங்கிரசு கட்சியின் உறுப்பினரா் ஆவார். இவர் காஷ்மீரில் மிக இளம் அரசியல்வாதி ஆவார். ஷேக் குலாம் காதிர் என்பவாின் மகன் ஆவார். 1957 முதல் 1962 வரை இவர் 2 வது மக்களவை உறுப்பினராக இருந்தார். 1962-1965 மற்றும் 1967-68 ஆண்டுகளில் ஜம்மு மற்றும் காஷ்மீர் மாநிலத்திலிருந்து மாநிலங்களவை உறுப்பினராகவும் ஆனார். இவருக்கு 3 மகன்கள் மற்றும் 5 மகள்கள் இருந்தனர். இவர் இந்திய இயங்குபடங்கள் ஏற்றுமதி  நிறுவனத்தின் தலைவராக இருந்தார்.
# சுதர்சன் அகர்வால்


**சுதர்சன் அகர்வால்** (*Sudarshan Agarwal*, 19 சூன் 1931 – 3 சூலை 2019) என்பவர் உத்தரகண்ட் மற்றும் சிக்கிம் மாநிலங்களுக்கு அக்டோபர் 2007 மற்றும் ஜூலை 2008 களில் முன்னாள்  ஆளுநராக இருந்துள்ளார். .  

சுதர்சனக் அகர்வால் லூதியானாவில் பிறந்தார். இவர் ஒரு முதல் வகுப்பு சட்டப் பட்டதாரி ஆவார். தேசிய மனித உரிமைகள் ஆணையத்தில் மூன்று ஆண்டுகள் உறுப்பினராக பணியாற்றியுள்ளார். 1981 முதல் 1993 வரை அவர் மாநிலங்களவை செயலாளராக இருந்தார்.  

உத்தராகண்டம் மாநில ஆளுநராக அகர்வால்  ஜனவரி 2003 இல் ஆனார். அவர் 19 ஆகஸ்ட் 2007 இல் சிக்கிம் மாநில ஆளுநராக நியமிக்கப்பட்டார். அக்டோபர் 2007 இல் உத்தர்கண்டின் ஆளுநராக பதவியில் இருந்தார். அக்டோபர் 25 அன்று சிக்கிம் ஆளுநராக பதவியேற்றார்.
# கலர்ஸ் தமிழ் தொலைக்காட்சியில் ஒளிபரப்பாகும் நிகழ்ச்சிகளின் பட்டியல்

**கலர்ஸ் தமிழ் தொலைக்காட்சியில் ஒளிபரப்பாகும் நிகழ்ச்சிகளின் பட்டியல்** என்பது கலர்ஸ் தமிழ் தொலைக்காட்சியில் ஒளிபரப்பான மற்றும் ஒளிபரப்பாகும் நிகழ்ச்சிகள், தொடர்கள் மற்றும் திரைப்படங்களின் பட்டியல் ஆகும்.  

## தற்போது ஒளிபரப்பாகும் நிகழ்ச்சிகள்
### தொடர்கள்
| சந்திரகாந்தா | 7:00 PM to 8:00 PM | 160+ |  |
| --- | --- | --- | --- |
| பிசாசினி | 8:00 PM to 9:00 PM | 80+ |  |
| சங்கடம் தீர்க்கும் சனீஸ்வரன் | 6:00 PM to 7:00 PM | 80 + | } |

### ரியாலிட்டி ஷோ

## வரவிருக்கும் புதிய நிகழ்ச்சிகள் மற்றும் தொடர்கள்
• சிவசக்தி - திருவிளையாடல் JUNE 3rd  

• காக்கும் தெய்வம் காளி JUNE 3rd  

## முன்னர் ஒளிபரப்பானவை
### தொடர்கள்
;2018-2021  

- மாங்கல்ய தோஷம்
- உயிரே
- திருமணம்
- ஓவியா
- பேரழகி
- மைனா
- சிவகாமி
- மலர்
- தறி
- வந்தாள் ஸ்ரீதேவி
- ஒரு கதை பாடட்டுமா சார்?
- வேலுநாச்சி

;மொழி மாற்றுதொடர்கள்  

- பொம்மி பிஏ.பிஎல்
- வந்தது நீயா
- நாகினி 5
- நாகினி 4
- நாகினி 3
- நாகினி 2
- நாகினி
- சங்கடம் தீர்க்கும் சனீஸ்வரன்
- காக்கும் தெய்வம் காளி
- சந்திரகாந்தா

;ஒளிபரப்பாமல் நிறுத்தப்பட்ட தொடர்  

- சந்தியா
- மறுபடியும்
- ஸ்ரீமத் பாகவதம்
- உத்தர கண்டம்
- இளைய தளபதி
- சக்கரவர்த்தி அசோகர்
- ஆஹா கல்யாணம்

### நிகழ்ச்சிகள்

- கோடீஸ்வரி
- சிறகுகள்
- நல்வழி செல்வோம்
- சிங்கின் ஸ்டார்ஸ்
- கலர்ஸ் காமெடி நைட்
- டான்ஸ் விஸ் டான்ஸ்
- நம்ம ஊரு கலர்
- கலர்ஸ் கிட்ஸ்
- கலர்ஸ் கிச்சன்
- அருபுதங்கள் ஆரம்பம்
- ஆன்மிகம் அறிந்ததும் அறியததும்
- கள்ளப்பெட்டி
- டான்ஸ் விஸ் டான்ஸ்
- எங்க வீட்டு மாப்பிள்ளை
- பஜன் சாம்ராட்

;அனிமேஷன் தொடர்  
- பாகுபலி: மகிழ்மதி ரகசியம்
- குட்டி ஆனந்தி

### விருதுகள்
- பிஹைண்ட்வுட் தங்க பதக்கங்கள் 2018
- கலாட்டா டெபிட் விருதுகள் 2018
- சுயசக்தி விருதுகள் 2019

### சிறப்பு நிகழ்ச்சிகள்

- எஸ். பி. பாலசுப்பிரமணியம் நேரலை
- கலர்ஸ் தமிழ் இது நம்ம ஊரு நம்ம கலரு
- இசையுடன் இமான்
- ஸ்ரீ சிற்றம்
- நவராத்ரி நாத வைபவன்
- கலர்ஸ் தமிழ் திருவிழா

### திரைப்படம்
- வாட்சமன்
- எலி
- இமைக்கா நொடிகள்
- ஆடை
- கே.ஜி.எப்
- பத்மாவத்
- சித்திரம் பேசுதடி 2
- அவள்
- நீ எங்கே என் அன்பே
# கெண்டகி மஞ்சள் மரம்



**கெண்டகி மஞ்சள் மரம் ** என்பதன் அறிவியற் பெயர் Cladrastis kentukea (கிளாடிராசிட்டிசு கெண்டகீய). இது அமெரிக்க மஞ்சள் மரம் என்றும் அறியப்படும். இம்மரம் இயற்கையாக அமெரிக்காவின் தென் கிழக்கில் உள்ள மாநிலங்களில் வளர்கின்றது. வடகரோலினாவின் மேற்கே யிருந்து கிழக்கே ஓக்லகோமா, தெற்கே மிசௌரி மற்றும் இண்டியானா முதல் அலபாமாவின் நடு வரை பரவி யிருக்கின்றது. இம்மரம் ஆங்கிலத்தில் **வர்ச்சிலியா** (**Virgilia**) என்றும் சிலபொழுது அழைக்கப்படுகின்றது.  

## விளக்க வரைவு

கெண்டகி மஞ்சள் மரம் சிறிய அல்லது நடுத்தர அளவான இலையுதிர்க்கும் (குளிர்காலத்தில்) மரம், பெரும்பாலும் உயரம் வளரும், ஆனால் சிலவிடங்களில் உயரம் வரை வளரும். இது அகலமான உருண்டையான தலைமரம் அமைப்பு கொண்ட, பாளம் இல்லாத மொழுக்கென்ற சாம்பல்நிற அடிமரம் கொண்ட மரம். இதன் இலைகள் இறகுவடிவில் கூட்டிலை அமைப்பு கொண்டது ஏறத்தாழ 20–30&nbsp;cm நீளம் கொண்டது. 5-11 (பெருமாலும் 7-9) சிற்றிலைகள் மாற்றடுக்கில் அமைந்திருக்கும். சிற்றிலைகள் அகலமாக நீள்வட்ட வடிவில் 6–13&nbsp;செ.மீ நீளமும் 3–7&nbsp;cm அகலமும் கொண்டிருக்கும்; இலையின் ஓரங்களும் அடிப்புறமும் நுண்முடிகள் கொண்டிருக்கும். இவ்விலைகள் இலையுதிர் காலத்தில் மஞ்சள், பொன்னிறம் அல்லது செம்மஞ்சள் நிறமாக மாறும்.  

பூக்கள் வெண்ணிறத்தில் சரம் சரமாக மரம் முழுக்கவும் சூன் மாதம் பூத்து தொங்கிக்கொண்டிருக்கும். அவை மணமுடையவை. இரண்டு மூன்றாண்டுகளுக்கு ஒருமுறை அதிகம் பூக்கும். இதன் பழம் அல்லது காய் 2-6 விதைகள் கொண்ட நீண்ட காயாக இருக்கும்.  

இம்மரத்தின் வயிரம் (மரத்தின் உள்ளகம்) மஞ்சளாக இருப்பதால் மஞ்சள் மரம் என அழைக்கப்பெறுகின்றது.  

இம்மரத்தின் ஓரியல்பு நிலத்துக்கு அருகிலேயே குறைந்த உயரத்திலேயே கிளைக்கத் தொடங்குகின்றது. கிளாடிராசிட்டிசு (Cladrastis) என்னும் அறிவியற்பெயர் இதனைக் குறிப்பிடுகின்றthumbது. அறிவியற்பெயரில் உள்ள kentukea (கெண்டகீய) என்பது கெண்டகியில் இருந்து (வந்த) என்னும் பொருள் தருவது.  
வில் வாட்டர்லூ பல்கலைக்கழக வளாகத்தில் உள்ள மரத்தின் படம். இம்மர இனம் பெரும்பாலும் அமெரிக்காவின் தென் கிழக்கு மாநிலங்களிலேயே காணப்படும் அரிதான இனம். வடக்கே கனடாவின் தென் ஒண்டாரியோ வரையும் வளரத்தக்க மரம். வெண்பூக்களின் இதழ்கள் தரையில் விழுந்திருப்பதையும் பார்க்கலாம்.]]  

## பரவல்
இம்மரம் அரிதாகக் காணப்படும் ஒரு மரம். பெரும்பாலும் வட அமெரிக்காவில் தெங்கிழக்கில் இயற்கையாக வளரும் ஓர் மர இனம். முதன்மையாக அமெரிக்காவின் கெண்டகி, தென்னிசி, வட கரோலினா ஆகிய மாநிலத்தில் உள்ள சுண்ணாம்புக்கல் பாறை மலைகளில் காணப்படுகின்றது. ஆனால் வடக்கே கனடாவில் தென் ஒண்டாரியோ வரையிலும் அரிதாக வளரக்கூடியவை.  

இம்மஞ்ச்சள் மரத்திலேயே மிகப்பெரிய ஒரு மரம் ஒகையோ மாநிலத்தில் சினிசினாட்டி நகரத்தில் இளவேனில் தோட்ட செமிட்டிரி (Spring Grove Cemetery) என்னும் இடத்தில் காணப்படுகின்றது. இது 22 மீ உயரமும் 2.2 மீ அடிமர விட்டமும் கொண்டது. ஒல்லியான ஆனால் உயரமான மரம் 27 மீ உயரமும் 0.55 மீ அடிமர விட்டமும் கொண்டது. இம்மரம் சியார்ச்சியாவில் உள்ளது.  

அலபாமாவில் உள்ள மரங்களில், இலைகள் அடர்த்தியான முடிகளுடன் காணப்படுகின்றன.  

## பயன்பாடுகள்
இம்மரம் பெரும்பாலும் மேசை, நாற்காலி போன்றவை செய்யவும், துப்பாக்கிகளின் அடிப்பகுதி (தோளில் பொருத்தும் பகுதி) செய்யவும், கைப்பிடிகள், கருவிகள், மரக் கைவினைப்பொருள்கள் செய்யவும் பயன்படுகின்றது.  

## அடிக்குறிப்புகளும் மேற்கோள்களும்
# அலம்படி (அரசியல்வாதி)


**அலம்பாடி** (*Alambadi Azmi*) என்பவர் இந்திய அரசியல்வாதியும் உத்திரப் பிரதேச மாநிலச் சட்டமன்ற உறுப்பினரும் ஆவார். இவர் உத்திரப்பிரதேச மாநிலம் நிசாமாபாத் சட்டமன்றத் தொகுதியிலிருந்து போட்டியிட்டு 18ஆவது உத்திரப் பிரதேச சட்டமன்ற உறுப்பினராக உள்ளார்.  

## அரசியல் வாழ்க்கை
1996 முதல், அலம்பாடி நிஜாமாபாத் தொகுதியை பிரதிநிதித்துவப்படுத்தி சமாஜ்வாதி கட்சியின் உறுப்பினராக உள்ளார். இவர் உத்தரபிரதேசத்தின் 13, 14, 16, 17, 18ஆவது என ஐந்து முறை சட்டமன்ற உறுப்பினராக பதவி வகித்தவர் ஆவார்.  

## இதனையும் காண்க
- உத்தரப் பிரதேச சட்டப் பேரவை
# இலங்கைத் துடுப்பாட்ட அணியின் மேற்கிந்தியத் தீவுகளுக்கான சுற்றுப்பயணம் 2018


இலங்கைத் துடுப்பாட்ட அணி மேற்கிந்தியத் தீவுகளில் 2018 சூன் மாதத்தில் மூன்று தேர்வுத் துடுப்பாட்டகளில் விளையாடியது. 2008 ஆம் ஆண்டிற்குப் பின்னர் இலங்கை அணி முதல் தடவையாக மேற்கிந்தியத் தீவுகளில் விளையாடியது. அத்துடன் கென்சிங்டன் ஓவல் அரங்கத்தில் முதல் தடவையாக விளையாடியது. கென்சிங்டன் ஓவலில் நடைபெறும் ஆட்டம் மேற்கிந்தியத் தீவுகளில் விளையாடப்பட்ட முதலாவது பகல்/இரவு தேர்வுத் துடுப்பாட்டமும் ஆகும். தேர்வு ஆட்டங்களுக்கு முன்னதாக இலங்கை அணி ஒரு மூன்று-நாள் போட்டியிலும் விளையாடியது. தேர்வுத் துடுப்பாட்டத் தொடர் 1–1 என்ற கணக்கில் சமமாக முடிந்தது.  

2018 மே 19 இல், மேற்கிந்தியத் தீவுகள் துடுப்பாட்ட வாரியம், மூன்று தேர்வு ஆட்டங்களுக்குப் பதிலாக, இரண்டு தேர்வு ஆட்டங்களும் இரண்டு ஒரு-நாள் போட்டிகளையும் விளையாட அனுமதி கோரியிருந்தது. ஆனால், முதலாவது துடுப்பாட்டப் போட்டி இடம்பெறுவதற்கு முதல் நாள் பன்னாட்டுத் துடுப்பாட்ட அவை (ஐசிசி) மூன்று தேர்வுத் துடுப்பாட்டப் போட்டிகளே நடைபெறும் என உறுதிப்படுத்தியது.  

இரண்டாவது தேர்வுப் போட்டியின் மூன்றாம் நாள் ஆட்டம் தொடங்குவதற்கு முன்பாக, புதிய பந்து கொண்டு ஆட நடுவர் எடுத்த முடிவை இலங்கை அணி எதிர்த்தது. தினேஸ் சந்திமல் தலைமையிலான இலங்கை அணி மூன்றாம் நாள் ஆட்டத்தைத் தொடர எதிர்ப்புத் தெரிவித்தது. இதனால் ஆட்டம் 2 மணி நேரம் தடைப்பட்டது. பந்தை சேதப்படுத்தியதாக சந்திமல் மீது ஐசிசி குற்றம் சுமத்தியது. இக்குற்றச்சாட்டுகளை சந்திமல் மறுத்தார். அடுத்த தேர்வுப் போட்டியில் விளையாட ஐசிசி சந்திமல்லுக்குத் தடை விதித்தது. with Chandimal appealing against the decision. மூன்றாவது தேர்வுப் போட்டியில் தலைமை தாங்க சுரங்க லக்மால் தேர்ந்தெடுக்கப்பட்டார்.  

## அணிகள்
| * ஜேசன் ஹோல்டர் (த)
* தேவேந்திரா பிசூ
* கிரைக் பிராத்வெயிட்
* ரொஸ்டன் சேசு
* மிகுவேல் கமின்சு
* சேன் டவ்ரிச் (குகா)
* சானன் கேப்ரியேல்
* ஜகுமார் ஆமில்டன் (குகா)
* சிம்ரன் எட்மயர்
* சாய் ஹோப்
*கீரன் பவெல்
* கேமர் ரோச்
* டெவோன் ஸ்மித் | * தினேஸ் சந்திமல் (த)
* அகில தனஞ்சய
* தனஞ்சய டி சில்வா
* நிரோசன் டிக்வெல்ல (குகா)
* அசித்த பெர்னாண்டோ
* லகிரு கமகே
* ரங்கன ஹேரத்
* லகிரு குமார
* சுரங்க லக்மால்
* அஞ்செலோ மத்தியூஸ்
* குசல் மெண்டிசு
* தில்ருவன் பெரேரா
* குசல் பெரேரா
* கசும் ராஜித்த
* ரொசேன் சில்வா
* மகெல உடவத்தை
* ஜெப்ரி வான்டர்சி | } |
| --- | --- | --- |
சுற்றுப் பயணம் ஆரம்பிக்கும் நாள் தனஞ்சய டி சில்வாவின் தந்தை கொழும்பில் வைத்துச் சுட்டுக் கொல்லப்பட்டார். இதனால் தனஞ்சய சுற்றுப் பயணத்தில் இருந்து விலகிக் கொண்டார். ஆனாலும், முதலாவது தேர்வுப் போட்டியில் கலந்து கொண்டார்.  

## போட்டிகள்
### மூன்று-நாள் ஆட்டம்: மே.இ. தலைவர் XI எ. இலங்கை

### தேர்வுத் துடுப்பாட்டங்கள்
#### 1-வது தேர்வு

#### 2-வது தேர்வு

#### 3-வது தேர்வு
# பர்வீன் அமானுல்லாஹ்

<span>பர்வீன் அமானுல்லா ஒரு இந்திய சமூக ஆர்வலர் மற்றும் அரசியல்வாதி ஆவார். இவர் ஆம் ஆத்மி கட்சி<nowiki/>யின்   உறுப்பினராக உள்ளார். பெகுசராய் மாவட்டத்தில் உள்ள சாக்பூர்பூர் கமால் தொகுதி<nowiki/>யில் இருந்து பீகார் சட்டமன்ற<nowiki/>த்தின் உறுப்பினராக அமனுல்லா இருந்துள்ளாா். இவர் ராஷ்டிரிய ஜனதா தளம் கட்சியை சேர்ந்த முன்னாள் அமைச்சரான ஷீரநாராயண் யாதவ் என்ற வேட்பாளரை தோற்கடித்தார்.  
</span>  

நிதீஷ் குமாா் அமைச்சரவை<nowiki/>யில் அமானுல்லாஹ் அமைச்சராக இருந்தார். இவர் முன்னாள் மக்களவை எம்.பி. சையத் சாகுபூடின் மகள் ஆவார்.பிஹார் சட்டமன்றத் தேர்தலில் 2010 ம் ஆண்டு நிதீஷ் குமாரின் ஜனதா தளம் (ஐக்கிய) வேட்பாளராக உள்ளார்.  

2014 ஆம் ஆண்டிற்கான பொதுத் தேர்தலில் அமானுல்லா ஆம் ஆத்மி கட்சி<nowiki/>யில் சேர்ந்தார், பாட்னா சாஹிப் மக்களவை  தொகுதி<nowiki/>யில் நிற்க தொகுதி ஒதுக்கப்பட்டது. ஆனால் நான்காவது இடத்தில் 16,381 வாக்குகள் கிடைத்தன.
# காக்கும் தெய்வம் காளி



**காக்கும் தெய்வம் காளி** என்பது கலர்ஸ் தமிழ் தொலைக்காட்சியில் ஏப்ரல் 18, 2018 முதல் திங்கள் முதல் சனிக்கிழமை வரை மாலை 6 மணிக்கு ஒளிபரப்பாகி டிசம்பர் 31, 2018 அன்று 172 அத்தியாயங்களுடன் நிறைவு பெற்ற இந்து தொன்மவியல் சார்ந்த பக்தித் தொடர் ஆகும்.  

இது கலர்ஸ் தொலைக்காட்சியில் 22 சூலை 2017 முதல் 5 ஆகத்து 2018 வரை ஒளிபரப்பாகி 95 அத்தியாங்களுடன் நிறைவு பெற்ற 'மகாகாளி-அந்த் ஹி ஆரம்ப் ஹை' என்ற இந்தித் தொடரின் தமிழ்ப் பதிப்பு ஆகும். இது இந்துக் கடவுள் பார்வதி மற்றும் அவரது அவதாரமான மகாகாளி ஆகியோரின் கதைகளை மையமாகக் கொண்டுள்ளது.தமிழ் கலாச்சார புராணக்கதைகளை கருத்தில் கொண்டு மூல தொடரின் சில காட்சிகள் நீக்கப்பட்டு கலர்ஸ் தமிழ் தொலைக்காட்சியில் ஒளிபரப்பப்பட்டது.  

இந்த தொடர் இலங்கையில் உள்ள சக்தி தொலைக்காட்சியில் மகாகாளி என்ற பெயரில் தமிழ் மொழியில் மொழிமாற்றம் செய்யப்பட்டு சனி மற்றும் ஞாயிற்றுகிழமைகளில் ஒளிபரப்பாகிறது.  

## ஆதாரங்கள்
# வரி ஆமணக்குச் சிறகன்


வரி ஆமணக்குச்சிறகன் (*Angled castor – Ariadne ariadne*) வரியன்கள் குடும்பத்தைச் சேர்ந்த நடுத்தர அளவுள்ள வண்ணத்துப்பூச்சி ஆகும். இவை இந்தியா, இலங்கை, மியான்மார், சீனா, பர்மா மற்றும் தாய்லாந்து போன்ற இடங்களில் காணப்படுகின்றன.  

## தோற்றம்
இவை 4.5 செமீ முதல் 6 செமீ வரை சிறகளவு கொண்டிருக்கும்.  

ஆண் மற்றும் பெண் பூச்சிகள் ஒரே போன்ற தோற்றத்தை கொண்டிருக்கும். ஆண் பூச்சிகளை காட்டிலும் பெண் பூச்சிகளின் நிறம் சற்று மங்கி காணப்படும்.  
சிறகின் மேற்புறம் ஆரஞ்சு கலந்த பழுப்பு நிறத்துடன் மங்கிய கருநிறத்தில் சீரான அலை வடிவிலான கோடுகளை கொண்டிருக்கும். முன்புற மற்றும் பின்புற சிறகுகளின் வெளி விளிம்பு பகுதியானது அலை வடிவில் அமைந்திருக்கும். முன்சிறகின் உச்சி பகுதிக்கு சற்று கீழே ஒரு வெண்ணிற புள்ளி இருக்கும். முன்புற சிறகின் வெளிவிளிம்பு பகுதியில் சீராக அமையாத பள்ளம் போன்ற பகுதி நரம்பு 3 மற்றும் 5 க்கு இடையில் அமைந்திருக்கும்.  

சிறகின் கீழ்புறம் கரும்பழுப்பு நிறத்தில் காணப்படும். அதில் ஊதா கலந்த பழுப்பு நிற பட்டைகளை கொண்டிருக்கும். பருவத்திற்கு தகுந்து சிறகில் காணப்படும் அடையாள குறிப்புகள் சற்று வேறுபடும்.  

## வாழிடம்
இவை புதர்காடுகள் மற்றும் உயரம் குறைந்த நில பகுதிகளை வாழிடமாக கொண்டுள்ளன.இவற்றின் புழு பருவத்தில் ஆமணக்கு தாவரத்தை உணவாக கொள்வதால், ஆமணக்கு தாவரம் அதிகம் உள்ள இடங்களில் இவற்றை எளிதாக காண முடியும். சாலையோரங்களில் சில நேரங்களில் இவற்றை காணலாம்.  

## நடத்தை
மெதுவாக சிறகடித்து பறப்பவை, சில சமயங்களில் காற்றில் மிதந்த படியும் செல்லும்.  
வருடம் முழுவதும் காணப்படும்.  
ஆண் பூச்சிகள் அவற்றின் வாழிட எல்லையினை பாதுகாக்கும்.  

## படங்கள்

## குறிப்புகளும் மேற்கோள்களும்

- http://www.learnaboutbutterflies.com/India%20-%20Ariadne%20ariadne.htm
# முதலாம் இராமா


**பிரா புத்தயோப்தா சூலாலோக்** (*Phra Phutthayotfa Chulalok*, ), பிறப்பு **தொங்துவாங்** (*Thongduang*, ) அல்லது **முதலாம் இராமா** (*Rama I*) (20 மார்ச் 1737 &ndash; 7 செப்டம்பர் 1809), இரத்தனகோசின் இராச்சியத்தை நிறுவியவரும், சியாமின் (இன்றைய தாய்லாந்தின்) சக்கிரி அரசமரபின் முதலாவது மன்னரும் ஆவார். தாய் மொழியில் இவரது முழுப் பட்டப் பெயர் *பிரா பாத் சோம்தெத் பிரா பரமோருராச்சா மகாசக்கிரிபரமோமானத் பிரா புத்தயோஃப்த்தா சூலாலோக்* என்பதாகும். 1782 இல் தோன்புரி பேரரசர் தக்சினை பதவியில் இருந்து அகற்றிய கிளர்ச்சியின் பின்னர் இவர் மன்னரானார். இவர் மீள ஒன்றிணைக்கப்பட்ட இராச்சியத்தின் தலைநகராக இரத்தினகோசின் நகரை அமைத்தவர் என்பதற்காகப் புகழப்படுகிறார்.  

தொங்துவாங் (முதலாம் இராமா) சுகோத்தாய் இராச்சியத்தின் வழிவந்த மொன் குடும்பத்தில் பிறந்தவர். இவரது தந்தை அயூத்தியா இராச்சியத்தில் அரச நீதிமன்றத்தில் பணியாற்றியவர். இவரது தாயார் தாவோரெயுங் (யொக்) சீன-வம்சாவளி ஆவார். இவருடன் கூடப் பிறந்தவர்கள் அறுவர் ஆவர்.  

தொங்துவாங் தக்சின் மன்னருடன் இணைந்து பர்மிய கொன்பாவுங் அரசமரபினருடன் போர்களில் பங்குபற்றி, சியாமின் ஒன்றிணைவுக்குப் பெரும் பங்காற்றினார். இக்காலகட்டத்தில் தொங்துவாங் சியாமின் மிகவும் பலம் பொருந்திய இராணுவத் தலைவர் எனப் பெயர் பெற்றார். 1782 ஆம் ஆண்டில், சியாமைத் தனது கட்டுப்பாட்டுக்குள் கொண்டு வந்து, தன்னை மன்னராக அறிவித்தார். இவரது காலத்தில் பர்மிய-சியாம் போர் (1785) இடம்பெற்றது. இதுவே சியாம் மீது பர்மியர்களின் கடைசிப் பெரும் தாக்குதல் ஆகும்.
# உங்குஜா தீவு

**உங்குஜா தீவு** தான்சானியாவின் சான்சிபார் தீவுக் கூட்டத்தின் மிகப்பெரிய மற்றும் மிகவும் மக்கள்தொகை கொண்ட தீவு ஆகும்.  
## புவியியல்
உங்குஜா தீவு ஒரு மலைப்பாங்கான தீவு ஆகும், இது 85 கிலோமீட்டர் (53 மைல்) நீளம் (வடக்கு-தெற்கு) மற்றும் அதன் அகலமான பகுதியில் 30 கிலோமீட்டர் (19 மைல்) அகலமாகவும் (கிழக்கு-மேற்கு) உள்ளது. இதன் மொத்த பரப்பளவு 1,666 சதுர கிலோமீட்டராகும் (643 சதுர மைல்). உங்குஜா தீவு, இந்திய பெருங்கடலில் உள்ள சான்சிபார் தீவுக்கூட்டத்தின் தெற்குப் பகுதியில் அமைந்துள்ளது. உங்குஜா மற்றும் பிரதான நாடான தான்சானியா சான்சிபார் கால்வாயால் பிரிக்கப்படுகின்றன.  
## மக்கள் தொகை
2012 கணக்கெடுப்பின்படி, உங்குஜா தீவின் மொத்த மக்கள் தொகை 896,721 ஆகும், இது பெரும்பாலும் சான்சிபார் நகர்ப்புறப் பகுதியில் அமைந்திருக்கிறது. இந்த தீவின் முக்கியக் குடியேற்ற பகுதியாக சான்சிபார் நகர்ப்பகுதி உள்ளது.
# செங்கம் சண்டை

**செங்கம் சண்டை** (Battle of Chengam) மைசூர் மன்னர் ஐதர் அலியின் படைகளுக்கும், கர்ணல் ஸ்மித் தலைமையிலான பிரித்தானிய கிழக்கிந்திய கம்பெனி படைகளுக்கும், செங்கம் எனுமிடத்தில் 3 செப்டம்பர் 1767 அன்று நடைபெற்ற போரில் ஆங்கிலேயப் படைகள் தோற்று ஒடியது. இப்போர் முதலாம் ஆங்கிலேய மைசூர் போரின் ஒரு பகுதியாகும்.  

## இதனையும் காண்க
- மூன்றாவது ஆங்கில மைசூர் போர்
- நான்காம் ஆங்கிலேய மைசூர் போர்
- ஆங்கிலேய-மைசூர்ப் போர்கள்
# நெவில் சேம்பர்லேன்


**நெவில் சேம்பர்லேன்** மார்ச் மாதம் 18 ஆம் நாள் 1869 ஆம் ஆண்டு இங்கிலாந்தில் பிறந்தார். இவர் 28 ஆம் நாள் மே மாதம் 1937 ஆம் ஆண்டு முதல் 10 ஆம் நாள் மே மாதம் 1940 ஆம் ஆண்டு வரை ஐக்கிய இராச்சியத்தின் பிரதமராக பணியாற்றினார். இவர் கன்சர்வேட்டிவ் கட்சியை சேர்ந்நவர். நெவில் சேம்பர்லேன் தனது வெளியுறவுக் கொள்கையால் மக்களால் நன்கு அறியப்பட்டவர். அதாவது ஒரு சர்வதேச சூழலில் வெளிப்படையான மோதலைத் தவிர்க்க ஒரு ஆக்கிரோஷ சக்திக்கு அரசியல் அல்லது பொருள் சார்ந்த சலுகைகள் செய்யும் ஒரு இராஜதந்திர கொள்கை ஆகும். இது பிரித்தானிய பிரதம மந்திரிகள் ரம்சே மெக்டொனால்டு, ஸ்டான்லி பால்ட்வின் மற்றும் நெவில் சேம்பர்லேன் ஆகியோரால் நாஜி ஜேர்மனி மற்றும் பாசிச இத்தாலி ஆகியோருக்கு இடையே 1935 மற்றும் 1939 ஆண்டுகளுக்கு இடையேயான வெளியுறவுக் கொள்கையை மேற்கொண்டனர். 1938 ம் ஆண்டு முனிச் உடன்படிக்கை கையெழுத்திட்டதற்காக செக்கோஸ்லோவாக்கியாவின் ஜேர்மனிய மொழி பேசும் சுடெடென்லேண்ட் பிராந்தியத்தை ஜேர்மனிக்கு ஒப்புக்கொடுத்தது. அடோல்ப் ஹிட்லர் போலந்து மீது படையெடுத்தபோது ​​இங்கிலாந்து செப்டம்பர் மாதம் 3 ஆம் நாள் 1939 ஆம் ஆண்டு அன்று ஜேர்மனி மீது போரை அறிவித்தது. இரண்டாம் உலகப் போரின் முதல் எட்டு மாதங்களில் நெவில் சேம்பர்லேன் பிரிட்டனை வழிநடத்தி சென்றார்.  

1916 மற்றும் 1917 ஆம் ஆண்டுகளில் தேசிய சேவையின் இயக்குநராக ஒரு குறுகிய கால சேவைக்கு பின்னர் சேம்பர்லேன் அவரது தந்தை ஜோசப் சேம்பர்லேன் மற்றும் பெரிய அண்ணன் ஆஸ்டென் சேம்பர்லேனைப் பின்பற்றி 1918 பொதுத் தேர்தலில் நாடாளுமன்ற உறுப்பினராக ஆனார். இவர் தனது 49 வயதில் தேர்ந்தெடுக்கப்பட்டார். அவர் ஒரு இளைய மந்திரி பதவியை மறுத்து 1922 வரை ஒரு பின்னடைவை மீட்டார். அவர் 1923 ஆம் ஆண்டில் சுகாதாரத்துறை அமைச்சராகவும் பின்னர் அதிபராகவும் பதவி ஏற்றார். குறுகிய காலமாக தொழிற்கட்சி தலைமையிலான அரசாங்கத்திற்கு பின்னர் அவர் சுகாதார அமைச்சராகவும் 1924 முதல் 1929 வரை சீர்திருத்த நடவடிக்கைகளை அறிமுகப்படுத்தினார். 1931 ல் தேசிய அரசாங்கத்தில் அவர் பதவி வகித்த அதிபர் பதவியில் நியமிக்கப்பட்டார்.
# தைட்டானியம் ஆக்சைடு



**தைட்டானியம் ஆக்சைடு***(Titanium oxide)* என்ற பெயர் கீழ்கண்டவற்றைக் குறிக்கிறது  
- தைட்டானியம் டையாக்சைடு (தைட்டானியம் (IV) ஆக்சைடு), TiO<sub>2</sub>
- தைட்டானியம்(II) ஆக்சைடு (தைட்டானியம் மோனாக்சைடு), TiO, விகிதவியல் அளவுகளற்ற ஆக்சைடு
- தைட்டானியம்(III) ஆக்சைடு (டை தைட்டானியம் டிரையாக்சைடு), Ti<sub>2</sub>O<sub>3</sub>
- Ti<sub>3</sub>O
- Ti<sub>2</sub>O
- δ-TiO<sub>x</sub> (x= 0.68 - 0.75)
- Ti<sub>n</sub>O<sub>2n−1</sub> இங்குள்ள n இன் வீச்சு 3–9 உள்ளிட்டவைகள் அடங்கும் எ.கா. Ti<sub>3</sub>O<sub>5</sub>, Ti<sub>4</sub>O<sub>7</sub>, இத்யாதி.
## பயன்கள்
ஆக்சிபென்சோன் மற்றும் ஆக்டைல் மெத்தாக்சிசின்னமேட்டு உடன் இணைந்துள்ள சூரிய திரைகளில் திறன்மிகுந்த செயலூக்க பகுதிப்பொருளாக பெரும்பாலும் பயன்படுகிறது..
# எசுமரால்டா மல்லாடா


** எசுமரால்டா எருமினியா மல்லாடா இன்வர்னிழி** *(Esmeralda Herminia Mallada Invernizzi)* (பிறப்பு: 10 ஜனவரி 1937) ஓர் உராகுவா வானியலாளரும் பேராசிரியரும் ஆவார். இவரது அறிவியல் புலப் பங்களிப்புகளுக்காக, ஒரு சிறுகோள் இவரது நினைவாகப் பெயரிடப்பட்டுள்ளது.  

## வாழ்க்கைப் பணி
இவர் ஆல்பெர்ட்டோ போச்சிடெசுட்டாவின் அண்டவரைவியல் மாணவர் ஆவார். உராகுவா குடியரசு பல்கலைக்கழகத்தின் பொறியியல் துறையில் இவர் கிளாடி வர்காராவுடன் படித்தார். பின்னவர் மல்லாடாவுக்குப் பள்ளி மேனிலைக் கல்வி மன்ற அண்டவரைவியல் பேராசிரியர் போட்டிக்கான ஆயத்தங்களைச் செய்ய உதவியுள்ளார். இவர் தன் 21 ஆம் அகவையிலேயே பள்ளி மேனிலைக் கல்வியில் அண்டவரைவியல், கணிதவியல் பேரசிரியர் ஆனார். இவர் பல்கலைக்கழக அறிவியல் புலத்திலும் பாடங்கள் நடத்தியுள்ளார். இப்பல்கலைக்கழகத்தில் வானியலில் உரிமதாரர் பட்டம் பெற்றார். இப்போது இவர் ஓய்வு பெற்றுள்ளார்.  

இவர்1952 அக்தோபர் 16 இல் போச்சின்டெசுட்டாவின் அழைப்பின் பேரில், உராகுவே நாட்டு பயில்நிலை வானியலளர் கழகத்தை நிறுவ பணிபுரிந்துள்ளவர்களில் ஒருவராவார். இவர் 2015 இல் அக்கழகத்தின் தலைவரானார். பன்னாட்டு வானியல் கழகச் சிறுகோள் மையம் 2015 இல் செவ்வாய்க்கும் வியழனுக்கும் இடையில் வட்டணையில் இருந்த ஒரு௵இறுகோளை இவரது நினைவாக 16277 மல்லாடா எனப் பெயரிட்டுள்ளது. இதுதான் முதன்முதலில் ஒரு சிறுகோளுக்கு உராகுவா நாட்டுப் பெண் பெயர் இடப்பட்டுள்ள நிகழ்வாகும்.
# எல்லன் காயேசு



** எல்லன் அமந்தா காயேசு** *(Ellen Amanda Hayes)* (செப்டம்பர் 23, 1851 &ndash அக்தோபர்r 27, 1930) ஓர் அமெரிக்க வானியலாளரும் கணிதவியலாளரும் சமூகப் பணி முனைவாளரும் ஆவார். பெண் பேராசிரியராகிய இவர் பல சமூக முனைவான நோக்கங்களுக்காக செயலாற்றியதால் அறைகூவலான பான்மையாளராகக் கருதப்ப்பட்டவர். சமூகவுடைமை வளர்ச்சியைப் போற்றியவர்.  

## இளமை
காயேசரோகியோ மாகாணக் கிரான்வில்லியில் சார்லசு கோல்மனுக்கும் உரூத் இரெபேக்கா காயேசுவுக்கும் ஆறாவது மகவாகப் பிறந்தார். At the age of seven she studied at the Centerville school, a one-room ungraded public school, and at sixteen taught at a country school to earn money. இவர் 1872 இல் ஓபர்லின் கல்லூரியில் ஆயத்தத் துறையில் சேர்ந்தார். மீண்டும் இவர் 1875 இல் புதிதாக அக்கல்லூரியில் சேர்க்கப்பட்டுள்ளார். இங்கு இவர் முதன்மையாக கணிதவியலும் அறிவியலும் பயின்றார்.  

## பணி
இவர் தன் இளங்கலைப் பட்டத்தை ஓபர்லின் கல்லூரியில் இருந்து 1878 இல் பெற்று, அதிரியான் கல்லூரியில் கல்வி பயிற்றுவித்தார். இவர் 1879 முதல் 1916 இல் ஓய்வு பெறும்வரை வெல்லெசுலி கல்லூரியில் கல்வி பயிற்றுவித்தார். இவர் 1888 இல் கணிதவியல் துறையின் தலைவரானார். இவர் 1897 இல் புதிதாகஔருவாகிய பயன்முறை கணிதவியல் துறையின் தலைவரும் ஆனார். காயேசு வானியலிலும் முசனைவாகச் செயல்பட்டார்; இவர் புதிதாகக் கண்டுபிடிக்கப்பட்ட சிறுகோளாகிய 267 திர்சாவின் வட்டணையை வர்ஜீனியா பல்கலைக்கழகத்தில் படிக்கும்போது இலியாண்டர் மெக்கார்மிக் வான்காணகத்தில் இருந்து கணித்தார்.  

## கணிதவியலில் பெண்கள்

## சமூகப் பணிகள்
# திரான்சில்வேனியா


**டிரான்சில்வேனியா** (*Transylvania*) தற்கால மத்திய உருமேனியாவிலுள்ள ஓர் வரலாற்றுப் பகுதியாகும். கிழக்கிலும் தெற்கிலும் கார்ப்பத்தியன் மலைத்தொடரை இயற்கை எல்லைகளாகக் கொண்ட பழைய டிரான்சில்வேனியா மேற்கில் அப்புசெனி மலைகள் வரை நீண்டும் இருந்தது. டிரான்சில்வேனியா என்ற சொல் சரியான பகுதியைத் தவிர வரலாற்றுப் பகுதிகளான கிரைசானாவையும் மராமூரெசையும் அரிதாக உரோமானியாவிலுள்ள பனத் பகுதியையும் உள்ளடக்கிக் குறிப்பிடும்.  

டிரான்சில்வேனியா பகுதி இங்குள்ள கார்ப்பத்தியன் மலைத்தொடரின் இயற்கைக் காட்சிகளுக்காகவும் வரலாற்றுச் சிறப்பிற்காகவும் அறியப்படுகின்றது. குளுஜ்-நபோகா, பிராசோவ், சிபியு, டார்கு மூரெசு இப்பகுதியிலுள்ள முதன்மை நகரங்கள் ஆகும்.  

மேற்கத்திய உலகில் டிரான்சில்வேனியா பொதுவாக வாம்பைர்களுடன் தொடர்புபடுத்தப்படுகிறது; இது பிராம் இசுடோகரின் புதினம் *டிராகுலா* மற்றும் அதன் திரை வடிவங்களையொட்டி உருவாகியுள்ளது.
# திருவண்ணாமலை சண்டை



**திருவண்ணாமலை சண்டை** (**Battle of Tiruvannamalai**) முதலாம் ஆங்கிலேய மைசூர் போரின் ஒரு பகுதியே திருவண்ணாமலைச் சண்டை, செங்கம் சண்டை மற்றும் ஆம்பூர் சண்டை ஆகும்.  

திருவண்ணாமலை சண்டை 25 செப்டம்பர் 1767ல், பிரித்தானிய கிழக்கிந்திய கம்பெனியின் கூட்டணி படைகளுக்கும், மைசூர் மன்னர் ஐதர் அலியின் படைகளுக்குமிடையே 25 செப்டம்பர் 1767 அன்று துவங்கியது. கம்பெனிப் படைகளுக்கு கர்ணல் ஜோசப் ஸ்மித் தலைமை தாங்கினார்.  

## போர்
ஐதர் அலியின் படைகள் 3 செப்டம்பர் 1767 அன்று செங்கத்தை முற்றுகையிட்டது. 25 செப்டம்பர் 1767 அன்று பிரித்தானிய கம்பெனி படைகளுக்கும், ஐதர் அலியின் படைகளுக்கும் நடைபெற்ற இரண்டு ஆண்டு போரில் பிரித்தானியப் படைகளுக்கு உதவ வந்த ஆற்காடு நவாப் 4,000 வீரர்களையும், 64 பீரங்கிகளையும் இழந்தார். போரின் முடிவில் திப்பு சுல்தான் படைகள் திருவண்ணாமலையை கைப்பற்றியது. ஏப்ரல் 1769ல் கிழக்கிந்தியக் கம்பெனியினர், ஐதர் அலியுடன் போர் ஒப்பந்தம் செய்து கொண்டனர்.  

## இதனையுக் காண்க
- ஆம்பூர் போர்
- செங்கம் சண்டை
- முதலாம் ஆங்கிலேய மைசூர் போர்
- ஆங்கிலேய-மைசூர்ப் போர்கள்

## அடிக்குறிப்புகள்
# மகிமலை


**மகிமலை** இந்தியாவில் தமிழ்நாடுதமிழ்நாடு, தஞ்சாவூர் மாவட்டத்தில் பாபநாசம் வட்டாரத்தில் உள்ள ஒரு கிராமமாகும்.  வென்னாருவின் கரையில் உள்ள  பாரம்பரியமிக்க கிராமம்  ஆகும்.  

## விளக்கப்படங்கள்
2001 ஆம் ஆண்டு மக்கள் தொகை கணக்கெடுப்பின்படி, மஹிமலையின் மொத்த மக்கள்தொகை 496 ஆக இருந்தது, இதில் 240 ஆண்களும் 256 பெண்களும் இருந்தனர். பாலின விகிதம் 1067. கல்வியறிவு விகிதம் 46.83 ஆகும்.
# ஆச்சாம்பட்டி



**ஆச்சாம்பட்டி** (*Achampatti*) என்பது இந்தியாவின் தமிழ்நாடு, தஞ்சாவூர் மாவட்டம் செங்கிப்பட்டிக்கு அருகில் உள்ள ஒரு கிராமம் ஆகும். இவ்வூரில் அமைந்துள்ள தங்க அரசர் கோயில் பிரபலமானதாகும். தங்க அரசா் கோவில் ஆச்சாம்பட்டி, கொசுவப்பட்டி,மற்றும் கொத்தம்பட்டி ஆகிய மூன்று கிராமங்களுக்கும் சொந்தமான கோவில் ஆகும்.  

## மக்கள் தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, ஆச்சாம்பட்டியில் 777 ஆண்கள் மற்றும் 768 பெண்கள் என மொத்தம் 1545 பேர் இருந்தனர். கிராமத்தின் பாலின விகிதம் 988 ஆகவும் எழுத்தறிவு விகிதம் 49.85 ஆகவும் அப்போது இருந்தது.  

2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, ஆச்சாம்பட்டி கிராமத்தில் மொத்தம் 442 குடும்பங்கள் வசித்தனர். கிராமத்தின் மொத்த மக்கள் தொகை 1,739 ஆக இருந்தது. இதில் 859 ஆண்களும் 880 பெண்களும் இருந்தனர். சராசரி பாலின விகிதம் 1,024 ஆக இருந்தது.
# 1487



**1487** (MCDLXXXVII) ஒரு திங்கட்கிழமையில் ஆரம்பமான ஒரு யூலியன் சாதாரண ஆண்டு ஆகும்.  

## நிகழ்வுகள்
- மார்ச் &ndash; ஆத்திரியாவின் ஆட்சியாளர் சிகிசுமுந்த் வெனிசு மீது போரை அறிவித்து, சுகானா பள்ளத்தாக்குப் பகுதியில் அமைந்திருந்த வெள்ளிச் சுரங்கங்களைக் கைப்பற்றினார்.
- மே 24 &ndash; லாம்பர்ட் சிம்னெல் டப்ளின் நகரில் "இங்கிலாந்தின் ஆறாம் எட்வர்ட்" என்ற பெயரில் முடிசூடினார். இவர் சூன் 5 இல் இங்கிலாந்து சென்று ஏழாம் என்றியின் இங்கிலாந்து முடியாட்சிக்கு சவால் விடுத்தார். இக்கிளர்ச்சி சூன் 16 இல் அடக்கப்பட்டது.
- ஆகத்து &ndash; பார்த்தலோமியோ டயஸ் நன்னம்பிக்கை முனை நோக்கிய தமது பயணைத்தை லிஸ்பனில் இருந்து ஆரம்பித்தார்.
- ஆகத்து 13 &ndash; மாலாகா நகரை எசுப்பானியர் கைப்பற்றினர்.
- அஸ்டெக் பேரரசர் அகுத்சோட்டி பெரும் எண்ணிக்கையான மனித இழப்புகளுடன் தெனோசித்தித்திலான் பிரமிதைக் கட்டி முடித்தார்.

## பிறப்புகள்
- செப்டம்பர் 10 &ndash; மூன்றாம் ஜூலியுஸ் (திருத்தந்தை) (இ. 1555)

## இறப்புகள்
# பீம் ராவ் அம்பேத்கர் (அரசியல்வாதி)

**பீம் ராவ் அம்பேத்கர் **உத்திரப் பிரதேச சட்ட மன்றத்தில் உறுப்பினராக உள்ளார். மார்ச் 23 இல் நடந்த தேர்தலில், மொத்தம் 13 இடங்களில்  பாஜக 11 இடங்களில் வென்றது. மீதமுள்ள இரண்டு இடங்களில் சமாஜவாதி கட்சி மற்றும் பகுஜன் சமாஜ் கட்சி தலா ஒரு இடங்களை  பெற்றது.  

இவர் 2018 ஆம் ஆண்டு மாநிலங்களவை தேர்தலில், பாரதீய ஜனதா கட்சி<nowiki/>யின் அனில் அகர்வாலால் தோற்கடிக்கப்பட்டார்.
# கே. ஜி. அம்பெகோகார்

**கே. ஜி. அம்பெகோகார் **என்பவர் 1957 ஜனவரி 14 முதல் 1957 பிப்ரவரி 28 ஆம் தேதி வரை இந்திய ரிசர்வ் வங்கி<nowiki/>யின் ஐந்தாவது ஆளுநராக இருந்தார். இவர் இந்திய குடிமைப் பணி உறுப்பினராகவும் இருந்தார் மற்றும் ஆர்.பி.ஐ. துணை ஆளுநராக நியமிக்கப்படுவதற்கு முன் நிதி செயலாளராக பணியாற்றினார். பி. ராமா ராவ் பதவி விலகும்போது இவர் ஆளுநராக பதவியேற்றார்.  இவரது பதவி காலமானது, பி.என். அடர்கர் (42) மற்றும் அமிதாவ் கோஷ் (20) ஆகியோரின் வாாிசையில் மூன்றவாது குறுகிய காலமாக 45 நாட்கள் மட்டுமே இருந்தார். கடைசி இரண்டு ஆளுநா்களோடு ஒப்பிடுகையில் அம்பெகோகார் உடைய கையொப்பம் எந்த இந்திய நோட்டு<nowiki/>களிலும் இடம் பெறவில்லை.  ஆனால் சுதந்திர  அடைந்தபின்  நிதி செயலாளராக  ஆன  பின் வெளியான இரண்டாவது, மூன்றாவது மற்றும் நான்கவது வெளியிடப்பட்ட குறிப்பிட்ட சில நோட்டுகளில் அவருடைய  கையொப்பம் இருந்தது.
# அனீசுவரர்மன்

**அன்சூா்ரஹ்மான்** (இந்தி: अनीस्ररमान)  என்பவர், இந்திய அரசியல்வாதியும் இந்தியாவின் உத்திரப்பிரதேச மாநிலத்தின் 16 வது சட்டமன்ற உறுப்பினரும் ஆவார். இவர் உத்தரப் பிரதேசத்தின் காந்த் தொகுதியை பிரதிநிதித்துவப்படுத்துகிறார் மற்றும் இந்திய அமைதிக் கட்சியின்  உறுப்பினர் ஆவார்.  
## ஆரம்ப வாழ்க்கை மற்றும் கல்வி
உத்தரபிரதேசத்தில் உள்ள மொராதாபாத் மாவட்டத்தில் கஸம்பூரில் அன்சூா்ரஹ்மான் பிறந்தார். அலிகார் முஸ்லீம் பல்கலைக்கழக<nowiki/>த்திலிருந்து பி.காம் மற்றும் எல்.எல்.பி. பட்டங்களை அவர் பெற்றுள்ளார். எம்.எல்.ஏ.வாக தேர்ந்தெடுக்கப்படுவதற்கு முன்னர், அவர் ஒரு விவசாயி<nowiki/>யாக பணியாற்றினார்.  

## அரசியல் வாழ்க்கை
அனீசுவரர்மன் எம்.எல்.ஏ வாக  காந்த் தொகுதியிலிருந்து தேர்ந்தெடுக்கப்பட்டார். இவர் இந்திய சமாதான கட்சி என்ற அரசியல் கட்சிியின் உறுப்பினா் ஆவார்.  

பாரதிய ஜனதா கட்சி<nowiki/>யின் ராஜேஷ் குமார் சிங்கிற்கு 2017 உத்தரப்பிரதேச தேர்தலில் அவர் தனது இடத்தை இழந்தார்.  

## பதிவுகள் நடைபெற்றது
| 01 | 2012 | பதவியில் | உறுப்பினர், 16 சட்டப் பேரவை | } |
| --- | --- | --- | --- | --- |

## மேலும் காண்க

- காந்த்
- சமாதான கட்சி, இந்தியா
- இந்திய அரசியல்
- பதினாறாம் சட்டமன்றம், உத்தர் பிரதேசம்
- உத்தரப் பிரதேச சட்டப் பேரவை
# ராமகந்த் ஆங்கிள்

**ராமகந்த் ஆங்கிள்** கோவா மாநிலத்தை சேர்ந்த  ஒரு இந்திய அரசியல்வாதி ஆவார். இவர் 13 வது மக்களவை<nowiki/>யில் உறுப்பினராக இருந்தார். இவர் மோர்மகொவோ மக்களவை தொகுதியை பிரதிநிதித்துவப்படுத்துகிறார். அவர் பாரதிய ஜனதா கட்சி<nowiki/>யில் உறுப்பினராக இருந்தார். பின்னர் அவர் இந்திய தேசிய காங்கிரஸில் சேர்ந்தார்.
# 1488



**1488** (MCDLXXXVIII) ஒரு செவ்வாய்க்கிழமையில் ஆரம்பமான ஒரு யூலியன் நெட்டாண்டு ஆகும்.  

## நிகழ்வுகள்
- சனவரி 8 &ndash; அரச நெதர்லாந்து கடற்படை அமைக்கப்பட்டது.
- பெப்ரவரி 3 &ndash; போர்த்துகல்லைச் சேர்ந்த பார்த்தலோமியோ டயஸ் ஆப்பிரிக்காவின் முனையான நன்னம்பிக்கை முனையைச் சுற்றி வந்து மொசல் குடாவை அடைந்தார். தூரதெற்குக்குச் சென்ற முதலாவது ஐரோப்பியர் இவராவார்.
- சூன் 11 &ndash; இசுக்கொட்லாந்தின் மன்னராக நான்காம் யேம்சு முடிசூடினார்.
- சூலை 28 &ndash; பிரான்சின் எட்டாம் சார்லசு மன்னருக்கு ஆதரவான படைகள் கிளர்ச்சியாளரக்ளைத் தோற்கடித்தனர்.
- செப்டம்பர் 9 &ndash; ஆன் தனது 11-வது அகவையில் பிரித்தானியின் இளவரசியானார். 1491 இல் இவர் எட்டாம் சார்லசுவை மணந்தார்.
- மைக்கலாஞ்சலோ டொமினிக்கோ கிர்லாந்தையோவின் மாணவராக இணைந்தார்.
- மேற்கு இந்தியாவில் பிகானேர் நகரம் அமைக்கப்பட்டது.

## பிறப்புகள்

## இறப்புகள்
# அரவிந்த் குமார் அராலி


2018 ஜூன் 4 ஆம் தேதி, அரவிந்த் குமார் அராலி கர்நாடகா சட்டமன்ற கவுன்சிலுக்குத் எதிா் வேட்பாளா் இல்லாமல் தேர்ந்தெடுக்கப்பட்டாா். மொத்தம் 11 இடங்களில், INC 4 இடங்களும், ஜே.டி. (எஸ்) 2  இடங்களும் மற்றும் பி.ஜே.பி 5 இடங்களும் பெற்றன.
# கே. அஷன்னா

**கே. அஷன்னா** (11 மே 1923) ஒரு இந்திய அரசியல்வாதி மற்றும் இந்தியாவின் நாடாளுமன்ற உறுப்பினர் ஆவார். இவர் ஆந்திராவின் அதிலாபாத் தொகுதியிலிருந்து தோ்ந்தெடுக்கப்பட்டு,  2 வது மக்களவை<nowiki/>யில் உறுப்பினராக இருந்தார். அசான்னா காங்கிரஸ் கட்சி<nowiki/>யில் உறுப்பினராக இருந்தார்ட்சி.  

## ஆரம்ப வாழ்க்கை மற்றும் கல்வி
ஆஷ்னா ஆந்திரா பிரதேச மாநிலத்தில் ஆதிலாபாத்<nowiki/>தில் பிறந்தார். இவர் ஒரு பட்டதாாி ஆவார். தொழில் ரீதியாக அவர் சட்ட வல்லுநராக இருந்தவா்.  

## அரசியல் வாழ்க்கை
ஆசானா அதிலாபாத் தொகுதியில் இருந்து இரண்டாவது  முறையாக தேர்ந்தெடுக்கப்பட்ட எம்.பியாக இருந்தார். இந்தியாவின் மக்களவை<nowiki/>யில் ஒரே முறை தான் பதவியில் இருந்தார்.  

## பதிவுகள் நடைபெற்றது
தற்போது  
| 01 | 1957 | 1962 | உறுப்பினர், 02nd மக்களவை | } |
| --- | --- | --- | --- | --- |

## மேலும் காண்க

- ஆந்திர பிரதேச சட்டப் பேரவை
- மக்களவை
- நாடாளுமன்ற இந்தியா
- இந்திய அரசியல்
# பாஸ்கர் துகாரம் ஆட்டி


**பாஸ்கராவ் துகாராம் ஆட்டி **ஒரு இந்திய அரசியல்வாதி ஆவார். 1952 மற்றும் 1957 ஆம் ஆண்டு பம்பாய் சட்டமன்ற<nowiki/>த் தேர்தல்களில் பாரன் தொகுதியில் வெற்றி பெற்றார். 1952 தேர்தலில் இந்திய பொதுவுடைம கட்சி<nowiki/>யின் வேட்பாளராக நின்றார். அவர் 12,570 வாக்குகளைப் பெற்றார் (56.67%). 1957 தேர்தலில் அவர் சுயேட்சையாக, 14,519 வாக்குகளைப் பெற்றார் (71.05%).. 1962 ஆம் ஆண்டில் மகாராஷ்டிரா சட்டசபை தேர்தலில் அவர் பர்ன்னரில் இரண்டாவது இடத்தைப் பிடித்தார், இது 6,787 வாக்குகளைப் பெற்றார் (24.93%).
# 1489



**1489** (MCDLXXXIX) ஒரு வியாழக்கிழமையில் ஆரம்பமான ஒரு யூலியன் சாதாரண ஆண்டு ஆகும்.  

## நிகழ்வுகள்
- மார்ச் 14 &ndash; சைப்பிரசு அரசி கேததரின் கொர்னாரோ தனது இராச்சியத்தை வெனிசுக் குடியரசுக்கு விற்றார்.
- மார்ச் 26 &ndash; இங்கிலாந்துக்கும் எசுப்பானியாவுக்கும் இடையில் இங்கிலாந்தின் ஏழாம் என்றி மன்னரின் மகன் வேல்சு இளவரசர் ஆர்தருக்கும், அராகன் இளவரசி கேத்தரினுக்கும் திருமணம் செய்து வைப்பதற்கு உடன்பாடு எட்டப்பட்டது.
- சூலை 17 &ndash; தில்லி சுல்தானகம்: சிக்காந்தர் லோடி தில்லி சுல்தானாக நியமிக்கப்பட்டார்.
- டைஃபஸ் நோய் முதல் தடவையாக ஐரோப்பாவில் கிரனாதா முற்றுகையின் போது பரவியது. .
- ஒரு பிரித்தானிய பவுண்டுக்கு இணையான *சவரின்* எனப்படும் தங்க நாணயம் இங்கிலாந்தின் ஏழாம் என்றி மன்னரால் வெளியிடப்பட்டது.
- கூட்டல், கழித்தல் குறிகள் முதன்முதலாக அச்சிடப்பட்ட யொகான்னசு விட்மன் என்பவரின் கணித நூல் லைப்சிக்கில் வெளியிடப்பட்டது.

## பிறப்புகள்
- சூலை 2 &ndash; தாமஸ் கிரான்மர், கான்டர்பரி பேராயர் (இ. 1556)

## இறப்புகள்
# எம். அய்யாக்கண்ணு


**மு. அய்யாக்கண்ணு** (பிறப்பு ஆகத்துட் 15, 1927) ஒரு இந்திய அரசியல்வாதி ஆவார். அவர் பெரம்பலூர் மாவட்டத்தின் லாடபுரம் கிராமத்தில் எஸ். முத்துசாமிக்கு மகனாகப் பிறந்தார்.. சிதம்பரம்,, அண்ணாமலை பல்கலைக்கழகத்தில் படிப்பை முடித்த பிறகு, சென்னை சட்டக் கல்லூரி<nowiki/>யில், பி.ஏ. (கௌரவ பட்டம்.) பெற்றாா். 1949 ஆம் ஆண்டில் இவர் அண்ணாமலை பல்கலைக்கழகத்தின சமூக சேவை சங்கத்தின் செயலாளா் ஆனாா். 1951 இல் வரலாறு மற்றும் அரசியல் சங்கத்தின் தலைவா் ஆனாா். அவர் சென்னை தாழ்த்தப்பட்ட வகுப்பு இளைஞர் சங்க செயலாளராகவும் பணியாற்றினார்.  

அவர் 1953 ஆம் ஆண்டில் புவனேஸ்வரிவை மணந்தார். இவா்களுக்கு மூன்று குழந்தைகள் (இரண்டு மகன்கள் மற்றும் ஒரு மகள்) உள்ளனா். 1957 ஆம் ஆண்டு இந்திய பொதுத் தேர்தலில் நாகப்பட்டினம் தொகுதி<nowiki/>யில் இருந்து மக்களவைக்கு (இந்திய பாராளுமன்றத்தின் கீழ் சபை) தேர்ந்தெடுக்கப்பட்டார். அவர் இந்திய தேசிய காங்கிரஸின் வேட்பாளராக தாழ்த்தப்பட்ட தொகுதியில் போட்டியிட்டார். பின்னாளில் அவர் மேற்கு சென்னையில் உள்ள அண்ணாநகாில் வாழ்ந்து வந்தாா்..
# அண்ணா திராவிடர் கழகம்


**அண்ணா திராவிடர் கழகம்** ஒரு தமிழக அரசியல் கட்சியாகும். 2018 சூன் 10 அன்று வி. கே. சசிகலாவின் சகோதரரான வி. கே. திவாகரன், இக்கட்சியைத் தொடங்கினார்.  

## புதிய அமைப்பு தொடக்கம்
சொத்துக் குவிப்பு வழக்கில் சசிகலா சிறைக்கு சென்றதால் ஓ. பன்னீர்செல்வம் ஓர் அணியிலும், க.பழனிசாமி மற்றும் டி. டி. வி. தினகரன் ஒரு அணியில் இருந்தனர்.  

பின்னர் க.பழனிச்சாமியும், ஓ. பன்னீர் செல்வமும் பல்வேறு கட்ட பேச்சு வார்த்தைகளுக்கு பின் இணைந்தனர். இதனால் சசிகலாவின் சகோதரரி மகனான டி. டி. வி. தினகரன், அம்மா மக்கள் முன்னேற்றக் கழகம் என்ற பெயரில் புதிய கட்சியைத் தொடங்கினார்.  

இதனால் டி. டி. வி. தினகரனுக்கும், சசிகலாவின் சகோதரர் திவாகரனுக்கும் இடையே கருத்து வேறுபாடு ஏற்பட்டது. இதனால் 'அம்மா அணி' என்ற பெயரில் திவாகரன் புதிய அமைப்பு ஒன்றைத் தொடங்கினார். பின்னர் அதை கட்சியாக மாற்றினார்.  

## கட்சியின் பெயர்
திருவாரூர், மன்னார்குடியில் தனது கட்சியின் பெயர் மற்றும் கொடியை சூன் 10, 2018 அன்று அறிமுகப்படுத்தினார். தனது கட்சியின் பெயர் *அண்ணா திராவிடர் கழகம்* என்றும் கட்சி கொடியானது கருப்பு, சிவப்பு, வெள்ளை நிறக்கொடியின் நடுவே பச்சை நிறத்தில் நட்சத்திரம் ஆகியவை உள்ளது.
# மஸார் அலி அஸ்ஹர்

**மவுலானா மசார் அலி அஸ்ஹர்** (13 மார்ச் 1895 - 4 நவம்பர் 1974) மஜ்லிஸ்-இ-அஹ்ர்ர்-உல்-இஸ்லாம் என்பதின் நிறுவனராகவும் மற்றும் தலைவராகவும் இருந்தார். இந்திய துணை கண்டத்தின்  வரலாற்றில் ஒரு முக்கிய அரசியல் நபராக இருந்தார். 1924-26 மற்றும் 1934-45 ஆண்டுகளில் பஞ்சாப் சட்டமன்றத்தில் மூன்று முறை தேர்ந்தெடுக்கப்பட்டார். அவர் இந்தியாவில் லக்னோ<nowiki/>வில் தெஹ்ரிக்-இ-மத்-இ-சபாபாவை நடத்தி வந்தார். தெஹிரீக்-இ-மத்-இ-சபாபா டிவோபண்டி-முஸ்லிம்களால் இயங்குகிறது  

## குடும்பம்
மவுலானா மாசர் அலி அஸ்ஹார் குடும்பத்தில் 5 குழந்தைகள் இருக்கிறார்கள். அவா்களில் 3 மகன்கள் மற்றும் 2 மகள்கள் உள்ளனா்.  

1- பாக்தீயர் அப்பாஸ் 2- கெய்ஸர் முஸ்தபா 3-காக்கன் பாபர் 4-இம்தியாஸ்-அன்-நிசா 5-ரியாஸ் பாத்திமா